**LĒMUMS**

LIEPĀJĀ

|  |  |  |
| --- | --- | --- |
| 2020.gada 23.jūlijā |  ‘ Nr.349/11(prot. Nr.11, 1.§) | Nr.233  |

Par aktualizētā Liepājas pilsētas attīstības

programmas 2015.-2020.gadam pielikuma

Nr.2.1. "Rīcību plāns 2015.-2020.gadam"

rīcību īstenošanu, rezultatīvo rādītāju par

2019.gadu apstiprināšanu un atbildīgo

institūciju noteikšanu

Pamatojoties uz likuma "Par pašvaldībām" 14.panta otrās daļas 1.punktu un 21.panta pirmās daļas 3.punktu, Teritorijas attīstības plānošanas likuma 12.panta pirmo un trešo daļu, 22.panta otro un trešo daļu, Ministru kabineta 2014.gada 14.oktobra noteikumu Nr.628 "Noteikumi par pašvaldību teritorijas attīstības plānošanas dokumentiem" 3., 17. un 73.punktu, Liepājas pilsētas domes 2015.gada 22.janvāra lēmumu Nr.1 "Par Liepājas pilsētas attīstības programmas 2015.-2020.gadam, tai skaitā ilgtspējīgas attīstības stratēģijas līdz 2030.gadam, un Vides pārskata gala redakciju apstiprināšanu", izskatot Liepājas pilsētas domes pastāvīgās Pilsētas attīstības komitejas 2020.gada 16.jūlija lēmumu (sēdes protokols Nr.7) un pastāvīgās Finanšu komitejas 2020.gada 16.jūlija lēmumu (sēdes protokols Nr.7), LIEPĀJAS PILSĒTAS DOME

N O L E M J :

1. Apstiprināt aktualizēto Liepājas pilsētas attīstības programmas 2015.-2020.gadam pielikumu Nr.2.1. "Rīcību plāns 2015.-2020.gadam", tai skaitā programmā noteikto rīcību īstenošanu un rezultatīvos rādītājus par 2019.gadu saskaņā ar 1.pielikumu, kā arī noteikt atbildīgās institūcijas par rīcību īstenošanu saskaņā ar 2.pielikumu.

2. Liepājas pilsētas pašvaldības iestādes "Liepājas pilsētas pašvaldības administrācija" Sabiedrisko attiecību un mārketinga daļai 5 (piecu) darbdienu laikā pēc lēmuma pieņemšanas ievietot Liepājas pilsētas pašvaldības tīmekļa vietnē www.liepaja.lv Liepājas pilsētas attīstības programmas 2015.-2020.gadam pielikuma Nr.2.1. "Rīcību plāns 2015.-2020.gadam" aktualizēto redakciju.

3. Liepājas pilsētas pašvaldības iestādes "Liepājas pilsētas pašvaldības administrācija" Attīstības pārvaldei ievietot Liepājas pilsētas attīstības programmas 2015.-2020.gadam pielikuma Nr.2.1. "Rīcību plāns 2015.-2020.gadam" aktualizēto redakciju Teritorijas attīstības plānošanas informācijas sistēmā (TAPIS, [www.tapis.gov.lv](http://www.tapis.gov.lv)).

4. Uzdot Liepājas pilsētas pašvaldības institūcijām (2.pielikums) īstenot attiecīgās rīcības saskaņā ar Liepājas pilsētas attīstības programmas 2015.-2020.gadam pielikumu Nr.2.1. "Rīcību plāns 2015.-2020.gadam" un pielikumu Nr.2.2. "Investīciju plāns 2015.-2020.gadam", gatavot informāciju par plānoto un paveikto saskaņā lēmuma 5.punktu.

5. Uzdot Liepājas pilsētas pašvaldības iestādes "Liepājas pilsētas pašvaldības administrācija" Attīstības pārvaldei vadīt un koordinēt Liepājas pilsētas attīstības programmas 2015.-2020.gadam pielikuma Nr.2.1. "Rīcību plāns 2015.-2020.gadam" un Nr.2.2. "Investīciju plāns 2015.-2020.gadam" īstenošanas un aktualizācijas procesu.

6. Liepājas pilsētas domes priekšsēdētāja vietniekam pilsētas attīstības un sadarbības jautājumos uzraudzīt lēmuma izpildi.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Domes priekšsēdētāja birojam, Domes priekšsēdētājam, Domes priekšsēdētāja vietniekam pilsētas attīstības un sadarbības jautājumos, Domes priekšsēdētāja vietniekam kultūras un sporta jautājumos, Domes priekšsēdētāja vietniekam stratēģiskās plānošanas jautājumos, Izpilddirektora birojam, pašvaldības izpilddirektoram, pašvaldības izpilddirektora vietniekam būvniecības jautājumos, pašvaldības izpilddirektora vietniekam īpašumu jautājumos, Attīstības pārvaldei, Informācijas tehnoloģiju daļai, Juridiskajai daļai, Personāla daļai, Publisko iepirkumu daļai, Sabiedrisko attiecību un mārketinga daļai, Vides, veselības un sabiedrības līdzdalības daļai, Liepājas pilsētas bāriņtiesai, Liepājas pilsētas būvvaldei, Liepājas pilsētas Izglītības pārvaldei, Liepājas kapsētu pārvaldei, Komunālajai pārvaldei, Kultūras pārvaldei, Nekustamā īpašuma pārvaldei, Liepājas pilsētas Pašvaldības policijai, Liepājas pilsētas Domes Sociālajam dienestam, Liepājas pilsētas Domes Sporta pārvaldei, pašvaldības aģentūrai "Liepājas sabiedriskais transports", pašvaldības aģentūrai "Nodarbinātības projekti", PSIA "LIEPĀJAS LEĻĻU TEĀTRIS", SIA "Lielais Dzintars", SIA "LIEPĀJAS ENERĢIJA", SIA "Liepājas latviešu biedrības nams", SIA "LIEPĀJAS NAMU APSAIMNIEKOTĀJS", SIA "LIEPĀJAS RAS", SIA "LIEPĀJAS REĢIONA TŪRISMA INFORMĀCIJAS BIROJS", SIA "LIEPĀJAS REĢIONĀLA SLIMNĪCA", SIA "LIEPĀJAS TEĀTRIS", SIA "LIEPĀJAS ŪDENS", SIA "OC Liepāja", SIA "AVIASABIEDRĪBA "LIEPĀJA"", SIA "Liepājas autostāvvietas" |